কবির এই যে সাধনা, এই যে পথচলার অনুপর্ব, তা এক প্রকৃত কবিরই প্রতিকৃতি মেলে ধরে। আমরা তার কবিতার সূর্যঘড়ি থেকে যে সময়কালের চিত্র খুঁজে পাই, তা কম মূল্যবান নয়, অথচ তার কবিতার আলোচনা গভীর ব্যঞ্জনায় কাঙ্ক্ষিতভাবে উন্মুখ হয়নি। না হওয়ার হয়তো বহুবিধ কারণ আছে। আমাদের খোলা চোখে মনে হয়েছে, তার বন্ধুভাগ্য বড় বেশি সহযোগী হয়ে ওঠেনি, তার জীবন-দর্শনের কারণে প্রতিষ্ঠানেরও আনুকূল্য সেভাবে তিনি পাননি। আর আমাদের সমালোচনার সীমাবদ্ধতার কারণে তার কবিতারও দিগন্ত সেভাবে উন্মোচিত হয়নি। তবে কি তিনি প্রকৃত আলোচক বা সমালোচকের কাছে গিয়ে পৌঁছাবেন না?